Päikese kujutisega postmark

Päikese kujutisega postmark on Eesti postmark, mis anti välja 1919. aastal.

Seda anti välja ainult ühes nimiväärtuses (15 penni). Margi kujundas Eduard Poland, trükiti Paalmanni trükikojas Tallinnas, lasti müügile 17. septembril 1919 ja kehtis 30. juunini 1926. Mark on lihtsa sümmeetrilise kujundusega, trükitud roosa värviga ja perforeerimata. Margi tiraaž oli 3 983 257 eksemplari.

Postitariifide tõusu tõttu lasti 6. oktoobril 1920 müügile musta ületrükiga 1 Mk. varustatud uue nimiväärtusega margid. Ületrükiga marke trükiti 1 153 100 eksemplari ja ka need kehtisid 1926. aasta juuni lõpuni.

Kategooria:Eesti postmargid